CELEX: 32015D0670
Language: lv
Date: 2015-04-27 00:00:00
Title: Komisijas Īstenošanas lēmums (ES) 2015/670 (2015. gada 27. aprīlis) par 2015. gada tarifikācijas zonu vienības likmju atbilstību Īstenošanas regulas (ES) Nr. 391/2013 17. pantam (izziņots ar dokumenta numuru C(2015) 2635) (Dokuments attiecas uz EEZ)

29.4.2015   
            
            
               LV
            
            
               Eiropas Savienības Oficiālais Vēstnesis
            
            
               L 110/25
            
         KOMISIJAS ĪSTENOŠANAS LĒMUMS (ES) 2015/670
   (2015. gada 27. aprīlis)
   par 2015. gada tarifikācijas zonu vienības likmju atbilstību Īstenošanas regulas (ES) Nr. 391/2013 17. pantam
   
      
         (izziņots ar dokumenta numuru C(2015) 2635)
      
   
   (Autentisks ir tikai teksts angļu, bulgāru, čehu, dāņu, grieķu, horvātu, igauņu, latviešu, lietuviešu, maltiešu, poļu, portugāļu, rumāņu, slovēņu, somu, spāņu, ungāru un zviedru valodā)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2004. gada 10. marta Regulu (EK) Nr. 550/2004 par aeronavigācijas pakalpojumu sniegšanu vienotajā Eiropas gaisa telpā (Pakalpojumu sniegšanas regula) (1) un jo īpaši tās 15. panta 4. punktu,
   tā kā:
   
               (1)
            
            
               Komisijas Īstenošanas regulā (ES) Nr. 391/2013 (2) ir noteikta kopīga tarifikācijas sistēma aeronavigācijas pakalpojumiem. Kopīgā tarifikācijas sistēma ir būtisks elements, lai tiktu sasniegti darbības uzlabošanas sistēmas mērķi, kā noteikts Eiropas Parlamenta un Padomes Regulas (EK) Nr. 549/2004 (3) 11. pantā un Komisijas Īstenošanas regulā (ES) Nr. 390/2013 (4).
            
         
               (2)
            
            
               Komisijas Īstenošanas lēmums 2014/132/ES (5) izvirza Savienības mēroga darbības uzlabošanas mērķus, tostarp izmaksu efektivitātes mērķi maršruta aeronavigācijas pakalpojumiem, kas izteiktas noteiktās vienības cenās par šo pakalpojumu sniegšanu, attiecībā uz otro pārskata periodu, kas aptver 2015.–2019. gadu (ieskaitot).
            
         
               (3)
            
            
               Saskaņā ar Īstenošanas regulas (ES) Nr. 391/2013 17. panta 1. punkta b) un c) apakšpunktu Komisija atbilstīgi minētās regulas 9. panta 1. un 2. punktā noteiktajām prasībām izvērtē 2015. gada tarifikācijas zonu vienības likmes, ko dalībvalstis tai iesniegušas līdz 2014. gada 1. jūnijam. Izvērtējumā pārbauda minēto vienības likmju atbilstību Īstenošanas regulām (ES) Nr. 390/2013 un (ES) Nr. 391/2013.
            
         
               (4)
            
            
               Komisija ir veikusi vienības likmju izvērtēšanu ar Darbības izvērtēšanas iestādes, kuras uzdevums saskaņā ar Regulas (ES) Nr. 390/2013 3. pantu ir palīdzēt Komisijai īstenot darbības uzlabošanas shēmu, un ar Eiropas Aeronavigācijas drošības organizācijas Centrālā maršruta maksājumu biroja atbalstu, izmantojot dalībvalstu līdz 2014. gada 1. jūnijam iesniegtos datus un papildu informāciju, kā arī attiecīgo informāciju, kas iesniegta kā daļa no darbības uzlabošanas plāniem. Izvērtējumā ņēma vērā arī paskaidrojumus un labojumus, kas izdarīti pirms apspriešanās sanāksmes par 2015. gada maršruta pakalpojumu vienības likmēm, kura notika 2014. gada 25. un 26. jūnijā, piemērojot Īstenošanas regulas (ES) Nr. 391/2013 9. panta 1. punktu, kā arī dalībvalstu veiktās vienības likmes korekcijas pēc turpmākiem kontaktiem starp Komisiju, Darbības izvērtēšanas iestādi un attiecīgajām dalībvalstīm. Turklāt 2015. gada vienības likmju izvērtējuma pamatā ir Darbības izvērtēšanas iestādes ziņojums par darbības uzlabošanas plāniem otrajam pārskata periodam, kurš Komisijai tika iesniegts 2014. gada 7. oktobrī un atjaunināts 2014. gada 15. decembrī.
            
         
               (5)
            
            
               Pamatojoties uz minēto izvērtējumu, Komisija saskaņā ar Īstenošanas regulas (ES) Nr. 391/2013 17. panta 1. punkta d) apakšpunktu ir konstatējusi, ka 2015. gada tarifikācijas zonu vienības likmes, ko iesniegusi Apvienotā Karaliste, Īrija, Bulgārija, Rumānija, Kipra, Grieķija, Malta, Horvātija, Čehijas Republika, Slovēnija, Ungārija, Polija, Lietuva, Dānija, Zviedrija, Igaunija, Somija, Latvija, Portugāle un Spānija, ir saskaņā ar Īstenošanas regulām (ES) Nr. 390/2013 un (ES) Nr. 391/2013.
            
         
               (6)
            
            
               Saskaņā ar Īstenošanas regulas (ES) Nr. 391/2013 17. panta 1. punkta d) apakšpunktu attiecīgās dalībvalstis būtu jāinformē par šo konstatējumu.
            
         
               (7)
            
            
               Konstatējums un paziņojums par to, ka tarifikācijas zonu vienības likmes atbilst Īstenošanas regulām (ES) Nr. 390/2013 un (ES) Nr. 391/2013, neskar Regulas (EK) Nr. 550/2004 16. pantu.
            
         
               (8)
            
            
               Ņemot vērā, ka otrā pārskata perioda darbības uzlabošanas plāni nebija pieņemti līdz 2014. gada 1. novembrim, jāatgādina, ka saskaņā ar Īstenošanas regulas (ES) Nr. 391/2013 17. panta 2. punktu dalībvalstīm ir pienākums pārrēķināt 2015. gada tarifikācijas zonu vienības likmes, ja nepieciešams, pamatojoties uz galīgajā versijā pieņemtajiem darbības uzlabošanas plāniem, un piemērot šīs pārrēķinātās likmes pēc iespējas ātrāk 2015. gada laikā, un pārnest starpību, kas radusies, īslaicīgi piemērojot vienības likmes, kas noteiktas šajā lēmumā, uz 2016. gada vienības likmes aprēķinu.
            
         
               (9)
            
            
               Vienotās gaisa telpas komiteja atzinumu nesniedza. Īstenošanas akts tika uzskatīts par nepieciešamu, un priekšsēdētājs šā akta projektu iesniedza pārsūdzības komitejai turpmākai apspriešanai. Šajā lēmumā paredzētie pasākumi ir saskaņā ar pārsūdzības komitejas atzinumu,
            
         IR PIEŅĒMUSI ŠO LĒMUMU.
   1. pants
   Šā lēmuma pielikumā noteiktās 2015. gada tarifikācijas zonu vienības likmes ir saskaņā ar Īstenošanas regulām (ES) Nr. 390/2013 un (ES) Nr. 391/2013.
   2. pants
   Šis lēmums ir adresēts Bulgārijas Republikai, Čehijas Republikai, Dānijas Karalistei, Igaunijas Republikai, Īrijai, Grieķijas Republikai, Spānijas Karalistei, Horvātijas Republikai, Kipras Republikai, Latvijas Republikai, Lietuvas Republikai, Ungārijai, Maltas Republikai, Polijas Republikai, Portugāles Republikai, Rumānijai, Slovēnijas Republikai, Somijas Republikai, Zviedrijas Karalistei un Lielbritānijas un Ziemeļīrijas Apvienotajai Karalistei.
   
      Briselē, 2015. gada 27. aprīlī
      
         
            Komisijas vārdā –
         
         
            Komisijas locekle
         
         Violeta BULC
      
   
   
      (1)  OV L 96, 31.3.2004., 10. lpp.
   
   
      (2)  Komisijas 2013. gada 3. maija Īstenošanas regula (ES) Nr. 391/2013, ar ko nosaka kopīgu tarifikācijas sistēmu aeronavigācijas pakalpojumiem (OV L 128, 9.5.2013., 31. lpp.).
   
      (3)  Eiropas Parlamenta un Padomes 2004. gada 10. marta Regula (EK) Nr. 549/2004, ar ko nosaka pamatu Eiropas vienotās gaisa telpas izveidošanai (pamatregula) (OV L 196, 31.3.2004., 1. lpp.).
   
      (4)  Komisijas 2013. gada 3. maija Īstenošanas regula (ES) Nr. 390/2013, ar ko nosaka aeronavigācijas pakalpojumu un tīkla funkciju darbības uzlabošanas sistēmu (OV L 128, 9.5.2013., 1. lpp.).
   
      (5)  Komisijas 2014. gada 11. marta Īstenošanas lēmums 2014/132/ES noteikt gaisa satiksmes pārvaldības tīkla Savienības mēroga darbības uzlabošanas mērķus un brīdinājuma robežvērtības otrajam pārskata periodam no 2015. līdz 2019. gadam (OV L 71, 12.3.2014., 20. lpp.).
   
      PIELIKUMS
      
                   
               
               
                  Tarifikācijas zona
               
               
                  2015. gada maršruta vienības likme valsts valūtā (1) (ISO kods)
               
            
                  1
               
               
                  Bulgārija
               
               
                  BGN 60,40
               
            
                  2
               
               
                  Horvātija
               
               
                  HRK 351,00
               
            
                  3
               
               
                  Kipra
               
               
                  EUR 36,91
               
            
                  4
               
               
                  Čehijas Republika
               
               
                  CZK 1 204,05 
               
            
                  5
               
               
                  Dānija
               
               
                  DKK 471,12
               
            
                  6
               
               
                  Igaunija
               
               
                  EUR 31,10
               
            
                  7
               
               
                  Somija
               
               
                  EUR 56,23
               
            
                  8
               
               
                  Grieķija
               
               
                  EUR 38,38
               
            
                  9
               
               
                  Ungārija
               
               
                  HUF 11 197,73 
               
            
                  10
               
               
                  Īrija
               
               
                  EUR 29,60
               
            
                  11
               
               
                  Latvija
               
               
                  EUR 27,58
               
            
                  12
               
               
                  Lietuva
               
               
                  EUR 46,82
               
            
                  13
               
               
                  Malta
               
               
                  EUR 22,33
               
            
                  14
               
               
                  Polija
               
               
                  PLN 143,89
               
            
                  15
               
               
                  Portugāle – Lisabona
               
               
                  EUR 37,13
               
            
                  16
               
               
                  Rumānija
               
               
                  RON 164,60
               
            
                  17
               
               
                  Slovēnija
               
               
                  EUR 68,36
               
            
                  18
               
               
                  Spānijā Kanāriju salas
               
               
                  EUR 58,36
               
            
                  19
               
               
                  Spānija (kontinentālā daļa)
               
               
                  EUR 71,69
               
            
                  20
               
               
                  Zviedrija
               
               
                  SEK 609,06
               
            
                  21
               
               
                  Apvienotā Karaliste
               
               
                  GBP 73,11
               
            
         (1)  Šajās vienības likmēs nav ietverta administratīvās vienības likme, kas minēta Īstenošanas regulas (ES) Nr. 391/2013 18. panta 1. punktā un ko piemēro valstīm, kuras pievienojušās Eirokontroles daudzpusējam nolīgumam par maksājumiem maršrutā.